 Waxaa iyaguna jira dalal Yurubta galbeed u badan oo ay ka jirto cabsi ah in dadkoodu ay sannadaha soo socda u bataan waayeel hawlgab ah, taas oo meesha ka saari doonta maskax iyo khibrad badan oo hadda dalalkaas ka caawisa arrimaha dawladnimada iyo dhaqaalaha, iyo sidoo kale xoog shaqaale oo ku keeni doona in ay u baahdaan dad ay dibadda ka soo dhoofsadaan, dhinaca kalana waxaa la dareensan yahay in dadka muhaajiriinta ah ee dalalka Yurubta galbeed ku sii badanayaa aanay lahayn aqoon iyo waayo-aragnimo ay waqtiga dhow ku buuxin karaan kaalinta ay banneeyaan muwaadiniinta sii gaboobayaa. 